**ԵԶՐԱԿԱՑՈՒԹՅՈՒՆ**

**«ԱՐԱՐԱՏԻ ԳԻՆՈՒ ԳՈՐԾԱՐԱՆ» ՍՊԸ ԿՈՂՄԻՑ ՀՀ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՍԵՊՏԵՄԲԵՐԻ 17-Ի ԹԻՎ 1118-Ն ՈՐՈՇՄԱՆ ՇՐՋԱՆԱԿՆԵՐՈՒՄ ՆԵՐՄՈՒԾՄԱՆ ՄԱՔՍԱՏՈՒՐՔԻՑ ԱԶԱՏՄԱՆ ԱՐՏՈՆՈՒԹՅՈՒՆԻՑ ՕԳՏՎԵԼՈՒ ՄԱՍԻՆ ՆԵՐԿԱՅԱՑՎԱԾ ՀԱՅՏԻ ՎԵՐԱԲԵՐՅԱԼ**

Ղեկավարվելով Հայաստանի Հանրապետության կառավարության 2015 թվականի սեպտեմբերի 17-ի N1118-Ն որոշմամբ և հաշվի առնելով «ԱՐԱՐԱՏԻ ԳԻՆՈՒ ԳՈՐԾԱՐԱՆ» ՍՊԸ կողմից ՀՀ կառավարության 2015 թվականի սեպտեմբերի 17-ի №1118-Ն որոշման շրջանակներում մաքսատուրքերից ազատման արտոնությունից օգտվելու մասին ներկայացված հայտն, ինչպես նաև շահագրգիռ մարմիններից ստացված կարծիքները` «ԱՐԱՐԱՏԻ ԳԻՆՈՒ ԳՈՐԾԱՐԱՆ» ՍՊԸ կողմից կողմից գերակա ոլորտում իրականացվող ներդրումային ծրագրի շրջանակներում ներմուծվող տեխնոլոգիական սարքավորումները, դրանց բաղկացուցիչ ու համալրող մասերը, հումքը և նյութերը ներմուծման մաքսատուրքից ազատելու արտոնությունից օգտվելու համար ներկայացված հայտի վերաբերյալ ՀՀ տնտեսական զարգացման և ներդրումների նախարարությունը հայտնում է հետևյալը.

«ԱՐԱՐԱՏԻ ԳԻՆՈՒ ԳՈՐԾԱՐԱՆ» ՍՊԸ կողմից ներկայացվել են հետևյալ փաստաթղթերը`

1. Դիմում
2. Ներդրումային ծրագիր` համաձայն ՀՀ կառավարության 2015 թվականի սեպտեմբերի 17-ի №1118-Ն որոշման Հավելվածի N 1 ձևի, ինչպես նաև լրացուցիչ տեղեկատվություն ծրագրի վերաբերյալ` հայտատուի հայեցողությամբ
3. Տեխնոլոգիական սարքավորումների, դրանց բաղկացուցիչ ու համալրող մասերի և (կամ) հումքի ու նյութերի ցանկը և դրանց տեխնիկական բնութագիր` համաձայն ՀՀ կառավարության 2015 թվականի սեպտեմբերի 17-ի №1118-Ն որոշման Հավելվածի N 2 ձևի
4. Հայտարարություն՝ ներդրումային ծրագրի շրջանակներում ներմուծված (ներմուծվող) տեխնոլոգիական սարքավորումները, դրանց բաղկացուցիչ ու համալրող մասերը և (կամ) հումքն ու նյութերը բացառապես Հայաստանի Հանրապետության տարածքում օգտագործելու մասին` համաձայն ՀՀ կառավարության 2015 թվականի սեպտեմբերի 17-ի №1118-Ն որոշման Հավելվածի N 3 ձևի:

Հայաստանի Հանրա­պե­տության կառավարության 2014 թվականի մարտի 27-ի թիվ 442-Ն որոշմամբ հաստատված 2014-2025 թվականների հեռանկարային զարգացման ռազմավարական ծրագրով, Հայաստանի Հանրապետության կառավարության 2011 թվականի դեկտեմբերի 15-ի նիստի N 49 արձանագրային որոշմամբ հաստատված Հայաստանի Հանրապետության արտահանմանն ուղղված արդյունաբերական քաղաքականության ռազմավարությամբ գինեգործությունը և կոնյակագործությունը հանդիսանում են գերակա ոլորտ:

«ԱՐԱՐԱՏԻ ԳԻՆՈՒ ԳՈՐԾԱՐԱՆ» սահմանափակ պատասխանատվությամբ ընկերության կողմից ներմուծվող ապրանքներն օգտագործվելու են կոնյակի արտադրության մեջ:

Ծրագրի շրջանակներում նախատեսվում է իրականացնել 3,1 մլրդ ՀՀ դրամի ներդրումներ և ստեղծել 80-85 աշխատատեղ՝ 195 000 - 205 000 ՀՀ դրամ միջին աշխատավարձով։

Ծրագրով նախատեսված արտադրանքի ծավալները կկազմեն մոտ 10 մլրդ ՀՀ դրամ, որից մոտ 100 մլն ՀՀ դրամը կիրացվի ՀՀ տարածքում, մոտ 9,7 մլրդ ՀՀ դրամը՝ ԵԱՏՄ այլ անդամ երկրներում և մոտ 100 մլն ՀՀ դրամը՝ երրորդ երկրների տարածքում։

Ներմուծվող ապրանքները չեն ներմուծվում ԵԱՏՄ անդամ-երկրներից, քանի որ դրանց տեխնիկական չափանիշները չեն բավարարում ընկերության պահանջներին։

Հաշվի առնելով վերոգրյալը և ամփոփելով շահագրգիռ մարմիններից ստացված կարծիքները` նպատակահարմար ենք գտնում բավարարել «ԱՐԱՐԱՏԻ ԳԻՆՈՒ ԳՈՐԾԱՐԱՆ» ՍՊԸ կողմից ներկայացված հայտը, որը համապատասխանում է ՀՀ կառավարության 2015 թվականի սեպտեմբերի 17-ի թիվ 1118-Ն որոշմամբ սահմանված պահանջներին: